 Brunch Cafe ร้านเล็กๆ ขนาด 1ห้องเท่านั้นครับ
เล็กมากจนแทบจะเดินผ่าน บรรยากาศแบบบ้านๆ 
มีที่นั่งแค่ไม่กี่โต๊ะ นั่งได้ทั้งด้านนอกและด้านใน 
จอดรถข้างถนนในซอยได้ แต่ที่จอดมีน้อยครับ 

 All Day Brunch อาหารมื้อเช้าลากยาวถึงมื้อบ่าย
เมนูฝรั่งๆ ไข่ ไส้กรอก ผักผลไม้ Salad, Sandwich
อาหารจานเดียวง่ายๆ มีเมนูหลักให้เลือก สามารถสั่งเพิ่มแบบ add onได้ จะแยกจานมาแบบ on a side
 เครื่องดื่มเบาๆ ชากาแฟ น้ำผลไม้คั้นสดแยกกาก 
ขนมทำเอง ขนมปังใช้ของร้าน Chiangmai Bread

 สั่งน้ำผักผลไม้มาดื่มคนละแก้ว เลือกได้ตามชอบ 
ผมสั่ง Cucumber+Ginger+Celery รสธรรมชาติดี 
ดูใสๆ แต่ได้รสและกลิ่นสดชื่นๆ แก้วละ 65บาท 
 น้องพนักงานที่ร้านแนะนำให้สั่ง Open Sandwich 
อาหารเค้าทำมาหน้าตาดี สีสันสวยงาม น่ากินครับ 

☆ Apple & Rocket Salad 175บาท ????
 แอ้ปเปิ้ลเขียวฝานบางๆ กับสลัดร้อคเก็ตรสจี๊ดจ๊าด
โรยชีสนุ่มๆเพิ่มความเค็ม ใส่เมล็ดทับทิมสดเพิ่มสี 
ราดน้ำสลัดง่ายๆ ตบท้ายด้วย Balsamic Vinegar

☆ Smoked Salmon & Cheese SW 160บาท
 ขนมปัง Sourdough ปิ้งมากรอบๆ โปะด้วยครีมชีสรสหอมมัน ที่เข้ากันดีมากมายกับแซลมอนรมควัน 
 แตงกวาดอง ผักชีลาว ผิวเลมอนขูด น้ำมันมะกอก 
ใส่มาด้านบน กินทั้งหมดพร้อมกัน ยิ่งอร่อยครับ

☆ Breakfast Hotdog 215บาท ????
 ขนมปังกรอบนอกนุ่มใน ผ่ากลาง โปะหน้ามาเต็มๆ
ไข่ดาว Sunny Side Up ไข่แดงสุกแบบกำลังเยิ้มๆ
มาคู่กับ Chorizoไส้กรอกผสมเครื่องเทศแบบสเปน
สีแดงเข้มด้วยพริกปาปริก้า รสจัดจ้านออกเผ็ดนิดๆ
 ใส่สลัดร้อคเก็ต มะเขือเทศหั่นเต๋า กับอโวคาโด 
โรยชีสขูดปิดท้าย อร่อยจบครบทุกหมู่เลยครับ
*เพิ่ม Chorizo 85บาท อโวคาโด 65บาท แยกมาให้

☆ Ham & Cheese SW 145บาท
 บาแก็ตแผ่นใหญ่ โปะหน้าแบบ Open Sandwich 
ด้วยแฮมกับชีสอย่างจุใจ ใส่ชีสมาเต็ม หนานุ่มมาก
ตัดเลี่ยนด้วยมะเขือเทศฝานบางๆ รสชาติใช้ได้ 


 สรุปว่าดี อาหารเช้าเบาๆ เหมาะสำหรับวันสบายๆ 
ไม่รีบไม่ร้อน อาหารหน้าตาสวยงาม รสชาติก็ดีด้วย
รสธรรมชาติๆ ไม่ได้ปรุงแต่งเพิ่มเติมมากจนเกินไป
 ราคาถือว่าสูงพอสมควรสำหรับอาหารเช้าแถวนี้  แต่คุ้มค่าคุ้มราคา ปริมาณเทียบราคาไม่น่าเกลียด 
 บริการดีเลิศ พนักงานน่ารัก ดูแลแนะนำตลอดมื้อ 
บรรยากาศสบายๆ เหมือนนั่งกินข้าวที่บ้านครับ






 
